# Pentelloù

Pentelloù :
| Ar porzh, war lez al Liger ||
| Anv gallek (ofisiel) | Le Pellerin |
| Bro istorel | Naoned |
| Melestradurezh ||
| Departamant | Liger-Atlantel |
| Arondisamant | Naoned |
| Kanton | Pentelloù (pennlec'h) betek 2015, Sant-Brewenn abaoe 2015 |
| Kod kumun | 44120 |
| Kod post | 44640 |
| Maer Amzer gefridi | François Brillaud de Laujardière 2020-2026 |
| Etrekumuniezh | Naoned Meurgêr |
| Bro velestradurel | Tolpad-kêrioù Naoned |
| Lec'hienn Web | www.ville-lepellerin.fr |
| Poblañsouriezh ||
| Poblañs | 5 251 ann. (2020) |
| Stankter | 171 ann./km² |
| Douaroniezh ||
| Daveennoù lec'hiañ | 47° 12′ 00″ Norzh 1° 45′ 18″ Kornôg / 47.2, -1.75503 |
| Uhelderioù | kreiz-kêr : 23 m bihanañ 0 m — brasañ 27 m |
| Gorread | 30,65 km² |
| Pentelloù ||
| kemmañ |
Pentelloù (Le Pellerin e galleg) a zo ur gumun a Vreizh, e Liger-Atlantel, war lez kreisteiz ar stêr Liger, e gevred ar vro. Pennlec'h Kanton Pentelloù edo betek 2015.

## Douaroniezh

* An Acheno a gember gant al Liger e Pentelloù.

## Anv

* Stummoù kozh ː de Peregrino, 1030; Peregrinum, 1065.

## Ardamezioù

* En glazur e lestr greet en aour war ur mor en argant ; e gab gwriet geotet karget gant teir c'hregilhenn en aour, an hini greiz war he eneb.
* Aozer : Ao. Ferrand
* Kuzul ar Gumunn : 24 Meurzh 1946

## Istor

* Kregin Sant-Jakez a weler war skoed Pentelloù. Gwechall e veze treuzet ar Stêr-Liger amañ gant pirc'hirined a yae da Gampostal.

### Dispac'h Gall

* Krouet e voe kumun Pentelloù e 1790 diwar ar barrez katolik. Lakaet e voe da benn Kanton Pentelloù hag e Bann Pembo. E 1800 e voe lakaet en Arondisamant Pembo.

### XIX$^{vet}$ kantved
#### Brezel 1870-1871

* Mervel a reas seizh gwaz eus ar gumun abalamour d'ar brezel hervez monumant ar re varv.

### XX$^{vet}$ kantved
#### Brezel-bed kentañ

* Mervel a reas 101 gwaz ag ar gumun abalamour d'ar brezel hervez monumant ar re varv, da lavaret eo 4,36% eus he foblañs e 1911.

#### Kemmoù Arondisamant

* 1926: lakaet e voe ar gumun en Arondisamant Sant-Nazer pa voe diskaret Arondisamant Pembo.
* 1976: lakaet e voe ar gumun en Arondisamant Naoned.

#### Eil brezel-bed

* Mervel a reas pevar den eus ar gumun abalamour d'ar brezel hervez monumant ar re varv.

#### Trevadennoù

* Brezel Indez-Sina: mervel a reas pevar milour eus ar gumun d’an 31 a viz Gouhere 1957 hervez monumant ar re varv.

### XXI$^{vet}$ kantved

* Lakaet e voe ar gumun e Kanton Sant-Brewenn pa voe diskaret Kanton Pentelloù e 2014.

## Brezhoneg

* Er fest Keltomania (pe Celtomania e galleg) e kemer perzh ar gumun bep bloaz. Aozet e vez abadennoù sonerezh pe diskouezadegoù arzourien vreizhat.

## Monumantoù ha traoù heverk

* Kanol ar Martinière, pe kanol al Liger-Izel.
* Iliz katolik Gorroidigezh an Itron-Varia, savet e-kreiz an XIX$^{vet}$ kantved.
* E-kichen Pentelloù, war vord Kanol ar Martinière, e vez gwelet "Misconceivable", pe "ar vag pleget", un oberenn graet e 2007 gant Erwin Wurm, un arzour eus Aostria.
* Al levraoueg/mediaoueg George Sand, bet digoret d'an 23 a viz C'hewvrer 2008.
* Diskouezadegoù a bep seurt (livañ, kizellañ, h.a.) a vez aozet alies e-barzh ul lec'h anvet "ar Winêgrerezh" ("la Vinaigrerie" e galleg), a veze implijet gwechall-gozh gant tud a veze fardet gwinêgr ganto, ha goude-se gant ar besketaerien keurused.

### Monumantoù ar re varv

* Brezel 1870-1871, luc’hskeudenn.
* Monumant ar re varv e brezelioù an XXvet kantved er vered, luc’hskeudenn ha kartenn-bost.

## Emdroadur ar boblañs abaoe 1962

Niver a annezidi

## Tud

* Claude le Borgne, pennalvokad ouzh Kambr ar C'hontoù Breizh e 1651.
* Joseph Fouché 1759-1820, duk Otrante, ur politikour, bet ganet en un ti er straed Aristide Bertreux.
* Adine Riom (Brobant), 1818-1899, skrivagnerez.
* Georges Judic (1899-1965), mab Francis Judic (maer er bloavezhioù 1930), ijiner hag embregour (mengleuzioù "Ville-au-Vay" ha "des Coteaux"), kuzuler jeneral kanton Pentelloù e penn bloavezhioù 1960. E anv zo bet roet d'ar poull-neuial kozh, Kae Provost.
Ar stang a zo e-barzh ar poull pri-gwenn zo anvet c'hoazh hiriv "stang Judic".
* Gaston Villainne, aotrou medisin ha maer Pentelloù e dibenn bloavezhioù 1970, hag a oa enep ar greizenn nukleel da zont.

### Ardamezeg ar familhoù

| Le Borgne Aotrounez Vigneu, l'Hermitage, la Patoullière | En argant e gab dentek en gul |

## Gevelliñ

* North-Ferriby, East Yorkshire, Breizh-Veur

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Erwan Vallerie : Diazezoù studi istorel an anvioù-parrez. Corpus. An Here. 1995
* ↑ (fr)Cassini - EHESS - Fichenn kumun Pentelloù
* ↑ (fr)Mémorial Genweb
* ↑ (fr)Les soldats de Loire Inférieure - Monumant ar re varv
* ↑ (fr)Memorial Genweb
* ↑ (fr)Memorial Genweb
* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique
* ↑ (fr) Lec'hienn ar gumun
* ↑ (fr)Mémorial Genweb
* ↑ (fr)Memorial Genweb
* ↑ (fr)Memorial Genweb
* ↑ Lec'hienn ar gumun

## Liammoù diavaez

* (fr) Lec'hienn an Ti-Kêr
* (br) Pentelloù war Geobreizh